ပညာရှိ သတိဖြစ်ခဲ

ပညာရှိ သတိဖြစ်ခဲ သည် မြန်မာဆိုရိုးစကား ဖြစ်သည်။ အဓိပ္ပာယ် “ပညာရှိ သတိဖြစ်ခဲ” ဆိုသည်မှာ ပညာဉာဏ်နှင့် ပြည့်စုံသူပင်ဖြစ်လင့်ကစား သတိပြုသင့်သော အရာတစ်ခုကို တစ်ခါတစ်ရံ မေ့လျော့တတ်သည်၊ အမှတ်တမဲ့ ဖြစ်တတ်သည်ဟု ဆိုလိုသည်။ မည်သူမဆို သတိလွတ်သွားနိုင်သည်၊ အမှားအယွင်းများ ဖြစ်နိုင်သည်ဟူသော သဘောကို ဖော်ပြသည်။ ပညာရှိသူများပင်လျှင် အမြဲတမ်း ပြည့်စုံမှန်ကန်နေသည်မဟုတ်ဘဲ သတိလက်လွတ်မှုကြောင့် အမှားများ ကျူးလွန်နိုင်ကြောင်းကို ဤဆိုရိုးစကားက သတိပေးထားသည်။ ကိုးကားချက်များ “အရေးအရာ၊ တွေ့ကြုံခါလျှင်၊ ပညာတစိ၊ အကယ်ရှိလည်း၊ သိတအစွဲ၊ ဖြစ်ရာခဲ၏၊” [၁၁၈၉] ကုသ ၂၆၉။ “ရှေးသူတော်ကောင်းတို့လည်း ပညာရှိလျက် သတိဖြစ်ခဲသည်၊ မြော်မြင်ဘိ လျက် အသိဖြစ်ခဲသည်ဟု ပြောဆိုစမှတ် ပြုကြကုန်၏။” [၁၂၂၆] ဓမ္မပြန်။ ၃၀။ “လိမ္မာမြင်သိ၊ ပညာရှိလည်း၊ သတိဖြစ်ခဲ၊” [၁၂၆၆] မဃ ၃၁၂။ ကိုးကား Category:မြန်မာဆိုရိုးစကားများ